தெற்குப் பிரான்ஸின் ஐக்ஸ் என் என்ற மாகாணத்தில் நடைபெற்ற பொருளாதார மாநாட்டில் பேசும் போதே புருனோ லே மாயிரே இந்தக் கருத்தினைத் தெரிவித்துள்ளார். அவர் கூறும்போது நாளை தீர்வை வரியில் ஏதும் அதிகரிப்பு ஏற்பட்டால் முக்கியமாக கார் வர்த்தகம் அல்லது கார்கள் மீது இவை விதிக்கப் பட்டால் எமது எதிர்வினை மிகவும் வலிமை மிக்கதாகவும் ஒன்றிணைந்ததாகவும் இருக்கும் என்றார். இதன் மூலம் ஐரோப்பா ஒரு ஒருங்கிணைந்த தன்னாட்சித் திறன் உடைய சக்தி என்பதை உலகும் அமெரிக்காவும் புரிந்து கொள்ளும் என்றும் அவர் குறிப்பிட்டார்.